Com ha dit Echenique que són els governs de coalició a Europa?
El secretari d'Acció de Govern de Podem, Pablo Echenique, ha refusat avui el plantejament d'acord programàtic sense govern de coalició que ha posat sobre la taula l'executiu espanyol. Segons Echenique, la fórmula ja s'ha provar durant el període de govern de Pedro Sánchez després de la moció de censura i s'ha demostrat que 'no és estable'. Per aquest motiu ha insistit en la necessitat d'un govern de coalició com el que la seva formació va negociar infructuosament a la investidura. 'Els governs de coalició a Europa són habituals i són molt més estables en el temps', ha assegurat en declaracions a la premsa. Echenique ha apuntat també que d'ençà de la votació de la investidura no s'ha produït cap contacte amb el govern de Sánchez.
molt més estables en el temps